Luciobarbus graellsii

O bárbol Rafel Vidaller Tricas: Libro de As Matas y Os Animals; Dizionario aragonés d'espezies animals y bechetals,Ed. Val d'Onsera, 2004, ISBN 978-84-8986-235-7, p.137Con a variant barbol y barbo u barbo de casta ( (Steindachner, 1866) Luciobarbus graellsii en IUCN Red List) ye un peix d'a orden d'os Cypriniformes y familia Cyprinidae que orichinalment yera endemica d'o nord-este d'Espanya, ocurrindo sobretot en o costau mediterranio en as cuencas d'o río Ebro a lo Ter, pero tamién en o costau atlantico d'a cuenca de l'Asón. Arredol de 1998, s'introdució en cualques ríos d'a Toscana (Italia) y agora ye bien establiu en as cuencas d'Albegna, Fiora y Ombrone.

L. graellsii ye un omnivoro que s'alimenta sobretot de grans invertebraus acuaticos y algas. Se reproducen dende zaguerías d'a primavera dica l'apocheu d'o verano (dende mayo dica agosto). Migran río alto enta los puestos pa fregar, que se troban en trangos de río mas rapidos y mica fundos, an o fondo ye feito de ragualla y penyas. Ista especie aconsigue a suya madurez sexual a las 4 anyadas d'edat, con una longaria estandard de 15 a 20 cm. Ye lonchevo, podendo arribar dica las 16 anyadas d'edat.

L'afiliación a los cheneros Luciobarbus u Barbus sigue estando contravertida y encara no aclarida. I. Doadrio, J. A. Carmona, A. Machordom: Haplotype Diversity and Phylogenetic Relationships Among the Iberian Barbels (Barbus, Cyprinidae) Reveal Two Evolutionary Lineages. In: Journal of Heredity, 2002, 93 (2), S. 140–147.

Notas

Referencias

 Vinclos externos 

Graellsii
Categoría:Peixes distribuitos por Aragón
Categoría:Endemismos ibericos
Categoría:Peixes d'augua dolza